CELEX: 32020D1726
Language: da
Date: 2020-09-14 00:00:00
Title: Rådets afgørelse (FUSP) 2020/1726 af 14. september 2020 om undertegnelse og indgåelse på Unionens vegne af aftalen mellem Den Europæiske Union og De Forenede Nationer om ydelse af gensidig støtte i forbindelse med deres respektive missioner og operationer i felten

19.11.2020   
               
               
                  DA
               
               
                  Den Europæiske Unions Tidende
               
               
                  L 389/1
               
            
         RÅDETS AFGØRELSE (FUSP) 2020/1726
         af 14. september 2020
         om undertegnelse og indgåelse på Unionens vegne af aftalen mellem Den Europæiske Union og De Forenede Nationer om ydelse af gensidig støtte i forbindelse med deres respektive missioner og operationer i felten
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37, sammenholdt med artikel 218, stk. 5, og artikel 218, stk. 6, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet gav den 5. marts 2015 bemyndigelse til at indlede forhandlinger om indgåelse af en rammeaftale om samarbejde mellem Den Europæiske Union og De Forenede Nationer i forbindelse med deres respektive krisestyringsoperationer.
                  
               
                     (2)
                  
                  
                     En rammeaftale mellem Den Europæiske Union og De Forenede Nationer om ydelse af gensidig støtte i forbindelse med deres respektive missioner og operationer i felten (»rammeaftalen«) er forhandlet på plads.
                  
               
                     (3)
                  
                  
                     Rammeaftalen bør godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Rammeaftalen mellem Den Europæiske Union og De Forenede Nationer om ydelse af gensidig støtte i forbindelse med deres respektive missioner og operationer i felten godkendes herved på Unionens vegne (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne rammeaftalen med bindende virkning for Unionen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 14. september 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Se side 2 i denne EUT.